धोनी के टेस्ट क्रिकेट में 150 कैच पूरे  
भारतीय कप्तान महेंद्र सिंह धोनी ने वेस्टइंडीज के खिलाफ पहले क्रिकेट टेस्ट के दूसरे दिन टेस्ट क्रिकेट में 150 कैच लपकने की उपलब्धि हासिल की।
भारतीय कप्तान महेंद्र सिंह धोनी ने वेस्टइंडीज के खिलाफ पहले क्रिकेट टेस्ट के दूसरे दिन टेस्ट क्रिकेट में 150 कैच लपकने की उपलब्धि हासिल की। धोनी ने वेस्टइंडीज की पहली पारी में प्रवीण कुमार की गेंद पर डेरेन ब्रावो का कैच लपककर यह कारनामा किया।  धोनी के अलावा केवल सैयद किरमानी (160 कैच और 38 स्टंपिंग) ने ही भारत की ओर से टेस्ट क्रिकेट में 150 से अधिक कैच लपके हैं। अपने 55वें टेस्ट में खेल रहे भारतीय कप्तान ने 151 कैच और 25 स्टंपिंग के साथ 176 शिकार बनाये हैं। किरमानी 88 मैचों में 198 शिकार के साथ भारत के सबसे सफल विकेटकीपर हैं।